CELEX: C2007/170/18
Language: fi
Date: 2007-07-21 00:00:00
Title: Asia C-228/07: Ennakkoratkaisupyyntö, jonka Verwaltungsgerichtshof (Itävalta) on esittänyt 9.10.2007 — Jörn Petersen v. Arbeitsmarktservice Niederösterreich

21.7.2007   
            
            
               FI
            
            
               Euroopan unionin virallinen lehti
            
            
               C 170/10
            
         Ennakkoratkaisupyyntö, jonka Verwaltungsgerichtshof (Itävalta) on esittänyt 9.10.2007 — Jörn Petersen v. Arbeitsmarktservice Niederösterreich
   (Asia C-228/07)
   (2007/C 170/18)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgerichtshof
   Pääasian asianosaiset
   
      Kantaja: Jörn Petersen
   
      Vastaaja: Arbeitsmarktservice Niederösterreich
   Ennakkoratkaisukysymykset
   
               1.
            
            
               Onko työttömyysvakuutuksesta maksettava rahaetuus, joka myönnetään lakisääteisen eläke- tai tapaturmavakuutuksen mukaisen etuuden myöntämistä vähentyneen työkyvyn tai ansiokyvyttömyyden perusteella hakeneille työttömille siihen asti, kunnes heidän hakemuksensa on ratkaistu, näiden etuuksien ennakkona niiden myöhempää keskinäistä kuittausta vastaan, jolloin työttömyyttä koskevan edellytyksen ja oikeuden syntymistä koskevien ajallisten edellytysten on oltava täyttyneet, mutta työttömyyspäivärahan saamista koskevien työkykyisyys-, työhalukkuus- ja työvalmiusedellytysten täyttymistä ei vaadita, ja joka lisäksi myönnetään vain silloin, kun on oletettavissa, että asian olosuhteet huomioon ottaen lakisääteisen eläke- tai tapaturmavakuutuksen mukaiset etuudet myönnetään, sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71 4 artiklan 1 kohdan g alakohdassa (1) tarkoitettu työttömyysetuus vai tämän asetuksen 4 artiklan 1 kohdan b alakohdassa tarkoitettu työkyvyttömyysetuus?
            
         
               2.
            
            
               Jos ensimmäiseen kysymykseen vastataan siten, että siinä mainittu etuus on asetuksen (ETY) N:o 1408/71 4 artiklan 1 kohdan g alakohdassa tarkoitettu työttömyysetuus: Onko EY 39 artiklan kanssa ristiriidassa sellainen kansallinen lainsäädäntö, jonka mukaan oikeus tähän etuuteen keskeytyy työttömän oleskellessa ulkomailla (toisessa jäsenvaltiossa), lukuun ottamatta sitä tapausta, että vain työttömän hakemuksesta ja huomionarvoisten olosuhteiden vallitessa keskeytymisestä voidaan luopua enintään kolmen kuukauden ajaksi?
            
         
      (1)  EYVL L 149, s. 2.